TOP หมด “กรีนชู” ส่งคืน PTT ครบ 22.64 ล้านหุ้น ดันถือ 45%
หุ้นกรีนชูของ TOP ครบกำหนด 21 ต.ค. 65 “บล.อินโนเวสท์ เอกซ์” ส่งหุ้นคืน PTT ครบ 22.64 ล้านหุ้น ดันสัดส่วนถือหุ้นเพิ่มเป็น 45% 
TOP จัดสรรหุ้นเพิ่มทุน 22.64 ล้านหุ้น ส่งคืนให้ PTT เรียบร้อยแล้ว ดันสัดส่วนถือหุ้นเพิ่มเป็น 45%
28 ต.ค. 2565

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า ตามที่ บริษัท ไทยออยล์ จำกัด (มหาชน) หรือ TOP ซึ่งเป็นบริษัทย่อยของ ปตท. ได้ออกและเสนอขายหุ้นสามัญเพิ่มทุนของ TOP รวมจำนวนทั้งสิ้น 214,953,271 หุ้น โดยแบ่งออกเป็น (1) การเสนอขายหุ้นสามัญเพิ่มทุนให้แก่ประชาชนทั่วไป (Public Offering) รวมถึงผู้ถือหุ้นเดิมของ TOP จำนวน 192,307,693 หุ้น และ (2) การจัดสรรหุ้นส่วนเกินจำนวน 22,645,578 หุ้น โดยบริษัทหลักทรัพย์ อินโนเวสท์ เอกซ์ จำกัด (เดิมชื่อ บริษัทหลักทรัพย์ ไทยพาณิชย์ จำกัด) ในฐานะผู้จัดหาหุ้นส่วนเกิน ได้ยืมหุ้นจำนวน 22,645,578 หุ้นจาก ปตท. ซึ่งเป็นผู้ถือหุ้นของ TOP เพื่อนำมาใช้ในกระบวนการรักษาระดับราคา
โดยผู้จัดหาหุ้นส่วนเกินจะดำเนินการจัดหาหุ้นจำนวนดังกล่าวภายใน 30 วัน นับจากวันที่หุ้นเพิ่มทุนของ TOP เริ่มทำการซื้อขายในตลาดหลักทรัพย์แห่งประเทศไทย เพื่อส่งคืนให้แก่ ปตท. โดยใช้สิทธิซื้อหุ้นสามัญเพิ่มทุนที่ TOP จัดสรรไว้สำหรับการใช้สิทธิดังกล่าว และ/หรือดำเนินการซื้อหุ้นสามัญของ TOP จากตลาดหลักทรัพย์แห่งประเทศไทยคืนให้แก่ปตท.
สำหรับระยะเวลาการจัดหาหุ้นส่งคืนดังกล่าวได้สิ้นสุดลงในวันที่ 21 ตุลาคม 2565 ในการนี้ปตท. ได้รับแจ้งว่าในช่วงระยะเวลา 30 วันดังกล่าว ผู้จัดหาหุ้นส่วนเกินได้เข้าซื้อหุ้นสามัญของ TOP จากตลาดหลักทรัพย์แห่งประเทศไทย จำนวน 21,145,578 หุ้น เพื่อส่งคืนให้กับปตท. และเมื่อวันที่ 21 ตุลาคม 2565 ผู้จัดหาหุ้นส่วนเกินได้แจ้งความประสงค์เพื่อใช้สิทธิซื้อหุ้นสามัญเพิ่มทุนของ TOP จำนวน 1,500,000 หุ้น เพื่อส่งคืนให้กับ ปตท.
ทั้งนี้ในวันที่ 28 ตุลาคม 2565 ปตท. ได้รับแจ้งว่า TOP ได้ดำเนินการออกและจัดสรรหุ้นสามัญเพิ่มทุนจำนวน 1,500,000 หุ้น ให้แก่ผู้จัดสรรหุ้นส่วนเกิน เพื่อส่งคืนให้กับ ปตท. รวมถึงได้จดทะเบียนเปลี่ยนแปลงทุนชำระแล้วกับกระทรวงพาณิชย์และผู้จัดหาหุ้นส่วนเกินได้ส่งมอบหุ้น TOP จำนวน 22,645,578 หุ้น คืนให้แก่ปตท. เรียบร้อยแล้ว
โดยหลังจากที่ TOP ได้จดทะเบียนเปลี่ยนแปลงทุนชำระแล้วจากการออกหุ้นสามัญเพิ่มทุน เพื่อให้ผู้จัดหาหุ้นส่วนเกินคืนหุ้นจำนวน 1,500,000 หุ้น ให้แก่ ปตท. ทำให้ TOP จะมีทุนชำระแล้วทั้งสิ้น 22,338,355,660 บาท และมีหุ้นสามัญที่ออกจำหน่ายแล้วทั้งหมดจำนวน 2,233,835,566 หุ้น มูลค่าที่ตราไว้ หุ้นละ 10 บาท ส่งผลให้จำนวนหุ้นและสัดส่วนการถือหุ้นใน TOP ของ ปตท. ดังนี้
